CELEX: 32009D0851
Language: bg
Date: 2009-11-25 00:00:00
Title: 2009/851/ЕО: Решение на Комисията от 25 ноември 2009 година за въвеждане на въпросник за докладите на държавите-членки за изпълнението на Директива 2006/66/ЕО на Европейския парламент и на Съвета относно батерии и акумулатори и отпадъци от батерии и акумулатори (нотифицирано под номер C(2009) 9105) (Текст от значение за ЕИП)

27.11.2009   
            
            
               BG
            
            
               Официален вестник на Европейския съюз
            
            
               L 312/56
            
         
      РЕШЕНИЕ НА КОМИСИЯТА
   
   от 25 ноември 2009 година
   за въвеждане на въпросник за докладите на държавите-членки за изпълнението на Директива 2006/66/ЕО на Европейския парламент и на Съвета относно батерии и акумулатори и отпадъци от батерии и акумулатори
   (нотифицирано под номер C(2009) 9105)
   (текст от значение за ЕИП)
   (2009/851/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2006/66/ЕО на Европейския парламент и Съвета от 6 септември 2006 г. относно батерии и акумулатори и отпадъци от батерии и акумулатори и за отмяна на Директива 91/157/ЕИО (1), и по-специално член 22, параграф 2 от нея,
   като има предвид, че:
   
               (1)
            
            
               Съгласно член 22, параграф 1 от Директива 2006/66/ЕО от държавите-членки се изисква да докладват редовно и въз основа на въпросник относно изпълнението на споменатата директива.
            
         
               (2)
            
            
               С цел да се избегне прекалена административна тежест, свързана с изготвянето на този доклад, е целесъобразно списъкът с информация да бъде ограничен до онези данни, които са най-съществени за Комисията при оценяване на нуждата от подобряване на прилагането на Директива 2006/66/ЕО.
            
         
               (3)
            
            
               Мерките, предвидени в настоящото решение, са в съответствие със становището на комитета, създаден съгласно член 18, параграф 1 от Директива 2006/12/ЕО на Европейския парламент и на Съвета (2),
            
         ПРИЕ НАСТОЯЩОТО РЕШЕНИЕ:
   Член 1
   Държавите-членки следва да изготвят своите доклади за изпълнението на Директива 2006/66/ЕО въз основа на въпросника, формулиран в приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 25 ноември 2009 година.
      
         
            За Комисията
         
         Stavros DIMAS
         
         
            Член на Комисията
         
      
   
   
      (1)  ОВ L 266, 26.9.2006 г., стр. 1.
   
      (2)  ОВ L 114, 27.4.2006 г., стр. 9.
   
      ПРИЛОЖЕНИЕ
      
         ВЪПРОСНИК ЗА ДОКЛАДВАНЕТО ОТ СТРАНА НА ДЪРЖАВИТЕ-ЧЛЕНКИ ОТНОСНО ПРИЛАГАНЕТО НА ДИРЕКТИВА 2006/66/ЕО
      
      1.   Транспониране в националното законодателство
      
      Информация, която следва да бъде предоставена в първия доклад от държавите-членки:
      
                  а)
               
               
                  Моля, осигурете препратка и електронна връзка, ако има такива, към вашето национално законодателство, транспониращо директивата, както и към всякакви изменения.
               
            
                  б)
               
               
                  Била ли е транспонирана някоя от разпоредбите, формулирани в членове 8, 15 и 20, посредством доброволни споразумения между компетентните органи и съответните икономически оператори?
               
            2.   Екологични показатели
      
      Какви стъпки, включително икономически инструменти съгласно член 9, са били предприети за подобряване на екологичните показатели на батериите и акумулаторите в съответствие с член 5 от директивата?
      3.   Програми за събиране
      
      Моля, опишете накратко (до 100 думи) как е бил приложен на практика член 8.
      4.   Цели при събирането
      
      Моля, посочете процентите на събираемост, постигнати за всяка календарна година, включена в настоящия доклад, включително по отношение на вградените в уреди батерии и акумулатори. Първият доклад следва да включва само 2011 година.
      5.   Третиране и рециклиране
      
      
                  а)
               
               
                  Какви мерки са били взети, за да се гарантира, че всички събрани отпадъци от батерии и акумулатори са преминали през подходящо третиране и рециклиране в съответствие с член 12, параграф 1 от Директива 2006/66/ЕО?
               
            
                  б)
               
               
                  Била ли е използвана възможността за обезвреждане на събраните опасни преносими батерии и акумулатори, както е указано в член 12, параграф 1, втора алинея? Ако е така, моля, посочете всяка проектомярка, съобщена на Комисията съгласно член 12, параграф 1, трета алинея.
               
            
                  в)
               
               
                  Каква степен на рециклиране е била постигната през всяка от разглежданите календарни години? Били ли са изпратени всички събрани батерии и акумулатори за рециклиране в съответствие с член 12, параграф 1?
               
            
                  г)
               
               
                  Каква степен на ефективност на рециклиране е била постигната през всяка календарна година, считано от 26 септември 2011 г., и ако има данни, за предшестващата година?
               
            6.   Обезвреждане
      
      
                  а)
               
               
                  Какви мерки са били взети, за да се гарантира, че отпадъците от промишлени и автомобилни батерии и акумулатори не са депонирани в депа?
               
            
                  б)
               
               
                  Били ли са взети някакви мерки, които излизат извън разпоредбите на член 14, за да се минимизира депонирането на батерии и акумулатори като смесени битови отпадъци?
               
            7.   Износ
      
      Колко от събраните отпадъци от батерии и акумулатори са били изнесени в трети държави? Моля, уточнете в кои държави. А за колко от тези изнесени отпадъци от батерии и акумулатори са били представени убедителни доказателства, че действията по рециклиране са били извършени при условия, еквивалентни на изискванията на посочената директива, в съответствие с член 15?
      8.   Финансиране
      
      
                  а)
               
               
                  Какви мерки са били взети, за да се гарантира, че събирането, третирането и рециклирането на всички отпадъци от батерии се финансират от производителите или от трети страни, действащи от името на производителите?
               
            
                  б)
               
               
                  Какви мерки са били взети, за да се гарантира, че производителите не са обект на двойно облагане в случаите, в които батериите и акумулаторите се събират по програми, създадени в съответствие с Директива 2000/53/ЕО на Европейския парламент и на Съвета (1) или Директива 2002/96/ЕО на Европейския парламент и на Съвета (2)?
               
            9.   Национални отчети за изпълнението
      
      Моля, представете информация за всякакви мерки, взети в съответствие с член 22, параграф 3, букви a), б) и в) от Директива 2006/66/ЕО (до 50 думи за мярка).
      10.   Проверки и привеждане в изпълнение
      
      
                  а)
               
               
                  Моля, представете подробни данни относно системите за проверка и контрол, прилагани в държавата-членка, за да се гарантира съответствие с Директива 2006/66/ЕО, и по-специално с членове 4 и 21 от нея.
               
            
                  б)
               
               
                  Колко случая на несъответствие с Директива 2006/66/ЕО сте установили? Били ли са изтеглени от националния пазар несъответстващи батерии и акумулатори? Моля, посочете основните причини за несъответствието и предприетите мерки за осигуряване на съответствие с директивата.
               
            11.   Друга информация
      
      
                  а)
               
               
                  Моля, в първия доклад обобщете основните трудности, срещани при прилагането на директивата. Как е било подходено или как може да се подходи към тези проблеми?
               
            
                  б)
               
               
                  Моля, посочете административния орган (наименование, адрес, адрес на електронната поща, други данни за контакти), отговорен за координиране на отговорите по настоящия въпросник.
               
            
         (1)  ОВ L 269, 21.10.2000 г., стр. 34.
      
         (2)  ОВ L 37, 13.2.2003 г., стр. 24.